Diari Oficial de la Generalitat Valenciana


Sumari del DOGV 2655, del 29-12-1995 (1995/837041)

ORDRE de 18 de desembre de 1995, de la Conselleria de Cultura, Educació i Ciència, per la qual es convoquen ajudes a les sales d'exhibició per la projecció de pel·lícules comunitàries.
----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/18/(2)/dof/vci/html**

### Dades del document

Número de DOGV
:   2655

Data del DOGV
:   29-12-1995

Secció del DOGV
:   DISPOSICIONS GENERALS

Número del document
:   1995/837041


Data del document
:   18-12-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 18 de desembre de 1995, de la Conselleria de Cultura, Educació i Ciència, per la qual es convoquen ajudes a les sales d'exhibició per la projecció de pel·lícules comunitàries.
  
La competència en matèria cinematogràfica és un dels exemples més clars de competències concurrents entre l'Estat i les comunitats autònomes. La cinematografia com a manifestació cultural i reflex de la realitat del país mereix ser fomentada i assistida per la societat en conjunt, i per aquest motiu la coordinació entre les diferents administracions competents es fa cada vegada més necessària amb vista a una major agilitat i eficàcia en la gestió.
  
  
El Reial Decret 1282/89, de 28 d'agost, d'Ajudes a la Cinematografia, i l'Ordre de 12 de març de 1990, que el desplega, preveuen, en el títol IV i en el capítol IX respectivament, dos tipus d'ajudes selectives a l'exhibició: ajudes per a les sales d'exhibició en zones rurals o de baixa rendibilitat i ajudes per a la projecció de pel·lícules comunitàries.
  
L'article 49 de l'Ordre de 12 de març estableix que els criteris objectius en què es basarà la distribució territorial d'aquestes ajudes, així com el lliurament, la gestió, l'administració i la justificació, s'ajustaran al que disposa l'article 153 del Text Refós de la Llei General Pressupostària, aprovada pel Reial Decret Legislatiu 1091/1988, de 23 de setembre, en què es determina que les dues ajudes hauran de ser gestionades i tramitades des de la comunitat autònoma, de forma que l'administració de l'Estat elaborarà els criteris objectius de distribució territorial dels fons reservats a cada classe d'ajuda i facilitarà les quanties suficients per a atendre-les.
  
  
  
Per acord del Consell de Ministres, en la sessió del dia 7 de juliol de 1995, s'aprovaren els criteris objectius per a la distribució de les ajudes a sales cinematogràfiques per la projecció de pel·lícules comunitàries. Per tot això, fent ús de les facultats que tinc conferides.
  
  
  
ORDENE
  
  
Primer
  
Convocar ajudes a les sales d'exhibició per la projecció de pel·lícules comunitàries incloses a l'annex II i aprovar les bases de la convocatòria, incloses en l'annex I d'aquesta ordre, així com el model d'instància, inclòs en l'annex III.
  
  
Segon
  
L'import d'aquestes ajudes s'abonarà a càrrec de la línia 411, del programa 455.10 Promoció Cultural, per una quantia de 5.000.000 PTA. La concessió d'aquestes ajudes està condicionada a l'existència de crèdit adequat i suficient per a això en els pressupostos de Generalitat Valenciana per a 1996.
  
  
Disposicions Finals
  
  
Primera
  
Es delega en el director general de Promoció Cultural per a dictar les resolucions necessàries per a l'aplicació i el desplegament d'aquesta ordre.
  
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
Tercera
  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos comptadors des del dia de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Per a la interposició es requereix la comunicació prèvia a aquest òrgan. Tot això de conformitat amb l'article 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 18 de desembre de 1995
  
  
El conseller de Cultura, Educació i Ciència
  
FERNANDO VILLALONGA CAMPOS
  
  
  
ANNEX I
  
  
Bases per a la concessió d'ajudes
  
a la projecció de pel·lícules comunitàries
  
  
1. Objecte
  
Aquesta convocatòria té per objecte subvencionar les sales d'exhibició que hagen projectat determinades pel·lícules comunitàries.
  
  
2. Beneficiaris
  
Empreses de sales d'exhibició establertes a la Comunitat Valenciana que estiguen inscrites en el Registre d'Empreses de l'Institut de la Cinematografia i de les Arts Audiovisuals i que, mitjançant els comunicats d'exhibició (RD 1419/1978, de 26 de juny), acrediten haver projectat les pel·lícules comunitàries de l'annex II.
  
  
3. Termini de còmput dels drets generats a efectes de la convocatòria
  
Les pel·lícules generaran drets a la subvenció durant els dos primers anys, comptadors a partir del dia de l'estrena comercial a Espanya i fins a la data límit del 31 de desembre de 1994.
  
En el cas de les pel·lícules assenyalades en l'annex II.b, que ja foren objecte de subvenció en l'exercici 1994, es computarà el període comprés entre l'1 de gener de 1994 i la data en què es completen els dos anys d'explotació comercial, comptadors a partir del dia de l'estrena comercial a Espanya, i serà igualment el 31 de desembre la data límit del còmput. En els programes dobles es computarà el 50% de cada pel·lícula, sempre que en la programació s'exhibesquen únicament aquestes pel·lícules.
  
  
4. Quantia de l'ajuda
  
Fins al 5% dels ingressos bruts de taquilla.
  
No hi serà aplicable el que disposa l'art. 47.2 de l'Ordre de 12 de març de 1990, per la qual es desplega el RD 1282/1989, de 28 d'agost, d'Ajudes a la Cinematografia.
  
  
5. Sol·licituds
  
5.1. Les sol·licituds es formalitzaran segons el model de l'annex III, que es facilitarà a les direccions territorials de Cultura i Educació, i hauran d'anar acompanyades de:
  
- Certificat expedit pel Ministeri de Cultura que acredite la inscripció de la sala en el Registre d'Empreses de l'Institut de la Cinematografia i de les Arts Audiovisuals.
  
- Declaració jurada de l'interessat d'haver projectat les pel·lícules expressades en l'annex II, el calendari de projecció i la recaptació bruta obtinguda durant el període establert.
  
- Original o fotocòpia compulsada de les comunitats de declaració d'exhibició setmanal corresponent a la pel·lícula o pel·lícules objecte de la subvenció, on haurà de constar la diligència de recollida, segell, firma i data de la Societat General d'Autors d'Espanya, com a acreditació del compliment de les normes de control de taquilla regulades pel RD 1419/1978, de 26 de juny.
  
- Documentació acreditativa d'estar al corrent de les obligacions tributàries i davant la Seguretat Social referida als dotze mesos anteriors a la data de presentació de la sol·licitud, en la forma prevista en l'Ordre de 7 de gener de 1991 de la Conselleria d'Economia i Hisenda (DOGV 05.02.1991).
  
5.2. Tota la documentació requerida, junt amb la sol·licitud, es presentarà a les direccions territorials de Cultura i Educació i als centres d'informació de l'Oficina d'Informació, Iniciatives i Reclamacions de la Generalitat Valenciana, o bé es tramitarà per qualsevol dels mitjans que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
5.3. El termini de presentació de sol·licituds serà de dos mesos a partir de l'endemà de la publicació d'aquesta ordre en el Diari Oficial de la Generalitat Valenciana.
  
5.4. Si la sol·licitud no inclou totes les dades exigides o falta documentació, s'instarà l'interessat perquè en el termini de 10 dies esmene aquests defectes, amb l'advertència que si no ho fa s'entendrà que desisteix de la seua petició i per consegüent s'arxivarà sense més tràmits l'expedient.
  
  
6. Resolució
  
6.1. Les direccions territorials enviaran les sol·licituds d'ajuda amb l'informe corresponent a la Direcció General de Promoció Cultural, que elevarà les propostes amb l'informe pertinent al conseller de Cultura, Educació i Ciència, qui resoldrà.
  
  
6.2. El termini màxim per a resoldre les sol·licituds formulades pels interessats serà de 6 mesos comptadors a partir de la data de publicació de la convocatòria. Transcorregut aquest termini sense que se n'haja emés resolució expressa, s'entendrà desestimada la sol·licitud.
  
  
7. Obligacions dels beneficiaris
  
Els beneficiaris hauran de comunicar a la Conselleria de Cultura, Educació i Ciència l'obtenció de qualsevol subvenció o ajuda concedida per a la mateixa finalitat, sol·licitades a altres administracions públiques o privades.
  
Acreditar, prèviament al cobrament, i en la forma que estableix l'Ordre de 7 de gener de 1991 de la Conselleria d'Economia i Hisenda, que es troba al corrent de les seues obligacions tributàries i davant la Seguretat Social.
  
  
8. Modificació de l'ajuda
  
8.1. Tota alteració de les condicions que es tinguen en compte per a la concessió de l'ajuda, i en tot cas l'obtenció concurrent d'ajudes atorgades per altres administracions o ens públics o privats, podrà donar lloc a la modificació de la resolució de concessió.
  
  
8.2. Seran procedents el reintegrament de les quantitats percebudes i l'exigència de l'interés de demora des del moment del pagament de l'ajuda en els casos que estableix l'article 47.9 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
  
9. Pagament de les ajudes
  
Dictada la Resolució d'adjudicació de les ajudes i complertes les obligacions establertes en aquestes bases es procedirà al seu pagament
  
  
ANNEX III
  
  
Nom i cognoms..., DNI núm..., amb domicili a..., carrer/plaça..., núm..., CP..., Província d..., i amb telèfon..., com a... de l'empresa..., situada a..., carrer/plaça..., núm..., CP..., tel... i CIF..., inscrita en el Registre d'Empreses Cinematogràfiques de l'Institut de la Cinematografia i de les Arts Audiovisuals,
  
EXPOSE:
  
1. Que vull acollir-me a l'Ordre de 18 de desembre de 1995, de la Conselleria de Cultura, Educació i Ciència, per la qual es convoquen ajudes per la projecció de pel·lícules comunitàries.
  
2. Declare posseir tots els requisits i adjunte la documentació exigida en l'ordre de referència, que és la següent:
  
  
- Certificat expedit pel Ministeri de Cultura que acredita la inscripció de la sala en el Registre d'Empreses de l'Institut de la Cinematografia i de les Arts Audiovisuals.
  
- Declaració jurada de l'interessat amb les pel·lícules projectades expressades en l'annex II, el calendari de projecció, la recaptació bruta obtinguda durant el període establert.
  
- Original o fotocòpia compulsada dels comunicats de declaració d'exhibició setmanal corresponent a la pel·lícula o pel·lícules objecte de la subvenció, on consta la diligència de recollida, segell, firma i data de la Societat General d'Autors d'Espanya, com a acreditació del compliment de les normes de control de taquilla regulades pel RD 1419/1978 de 26 de juny.
  
- Documentació acreditativa d'estar al corrent de les obligacions tributàries i davant la Seguretat Social referida als dotze mesos anteriors a la data de presentació de la sol·licitud, en la forma prevista en l'Ordre de 7 de gener de 1991, de la Conselleria d'Economia i Hisenda (DOGV 05.02.91).
  
SOL·LICITE:
  
Que em siga concedida l'ajuda corresponent.
  
  
Si es concedeix l'ajuda, l'import s'haurà d'ingressar en:
  
  
c/c... titular... (nom empresa peticionària) banc o caixa... codi...sucursal... codi...
  
  
València, d de 1995
  
  
Signatura
  
  
DIRECCIó GENERAL DE PROMOCIó CULTURAL DE LA CONSELLERIA DE CULTURA, EDUCACIó I CIèNCIA


Còpia Permalink ELI